
Ændring		3
Forslag til forordning
Artikel 1 – stk. 1 – nr. -1 (nyt)
Forordning (EU) 2023/1115
Betragtning 68
	

	Gældende ordlyd
	Ændringsforslag

	
	(-1)	Betragtning 68 affattes således:

	(68) 	Kommissionen bør desuden vurdere risikoen for skovrydning og skovforringelse for et land eller dele heraf baseret på en række kriterier, der afspejler både kvantitative, objektive og internationalt anerkendte data, og tegn på, at landene er aktivt engageret i bekæmpelsen af skovrydning og skovforringelse. Sådanne benchmarkingoplysninger bør gøre det lettere for operatører i Unionen at udføre due diligence og for de kompetente myndigheder at overvåge og håndhæve overholdelsen, samtidig med at de giver producentlande incitament til at forbedre bæredygtigheden af deres landbrugsproduktionssystemer og reducere virkningen af deres skovrydning. Dette bør bidrage til at gøre forsyningskæderne mere gennemsigtige og bæredygtige. Benchmarkingsystemet bør baseres på et tredelt system for klassificering af lande som lav-, standard- eller højrisikolande. For at sikre den fornødne gennemsigtighed og klarhed bør Kommissionen navnlig offentliggøre de data, der anvendes til benchmarking, årsagerne til den foreslåede ændring af klassificeringen og det berørte lands svar. For relevante produkter fra lavrisikolande eller dele heraf bør operatørerne kunne udføre lempet due diligence. For relevante produkter fra højrisikolande eller dele heraf bør de kompetente myndigheder pålægges at udføre skærpet kontrol af relevante produkter. Kommissionen bør tillægges beføjelser til at vedtage gennemførelsesretsakter med henblik på fastlægge listen over de lande eller dele heraf, der udgør en lav eller høj risiko.
	"(68) 	Kommissionen bør desuden vurdere risikoen for skovrydning og skovforringelse for et land eller dele heraf baseret på en række kriterier, der afspejler både kvantitative, objektive og internationalt anerkendte data, og tegn på, at landene er aktivt engageret i bekæmpelsen af skovrydning og skovforringelse. Sådanne benchmarkingoplysninger bør gøre det lettere for operatører i Unionen at udføre due diligence og for de kompetente myndigheder at overvåge og håndhæve overholdelsen, samtidig med at de giver producentlande incitament til at forbedre bæredygtigheden af deres landbrugsproduktionssystemer og reducere virkningen af deres skovrydning. Dette bør bidrage til at gøre forsyningskæderne mere gennemsigtige og bæredygtige. Benchmarkingsystemet bør baseres på et firestrenget system for klassificering af lande som lav-, standard-, højrisikolande eller ingenrisikolande. For at sikre den fornødne gennemsigtighed og klarhed bør Kommissionen navnlig offentliggøre de data, der anvendes til benchmarking, årsagerne til den foreslåede ændring af klassificeringen og det berørte lands svar. For relevante produkter fra lavrisikolande eller dele heraf bør operatørerne kunne udføre lempet due diligence. For relevante produkter fra højrisikolande eller dele heraf bør de kompetente myndigheder pålægges at udføre skærpet kontrol af relevante produkter. Relevante produkter fra ingenrisikolande og dele heraf bør ikke være omfattet af disse betingelser. Kommissionen bør tillægges beføjelser til at vedtage gennemførelsesretsakter med henblik på fastlægge listen over de lande eller dele heraf, der udgør en lav eller høj risiko."



Ændring		4

Forslag til forordning
Artikel 1 – stk. 1 – nr. -1 a (nyt)
Forordning (EU) 2023/1115
Betragtning 86
	

	Gældende ordlyd
	Ændringsforslag

	
	(-1a)	Betragtning 86 affattes således:

	(86) 	Operatørerne, forhandlerne og de kompetente myndigheder bør gives en rimelig frist til at forberede sig på at opfylde kravene i denne forordning —
	"(86) 	Operatørerne, forhandlerne og de kompetente myndigheder bør gives en rimelig frist til at forberede sig på at opfylde kravene i denne forordning – I perioden før anvendelsesdatoen og for at undgå forsinkelser bør Kommissionen prioritere optimering af platformen for udveksling af oplysninger mellem de relevante interessenter og de kompetente myndigheder. Kommissionen forpligter sig også til at offentliggøre risikoklassificeringen, således at de relevante interessenter kan forberede sig på denne forordnings definerede obligatoriske anvendelsesområde. Både platformen for udveksling af oplysninger og risikoklassificeringen bør være til rådighed og fungere fuldt ud mindst seks måneder før anvendelsesdatoen. I tilfælde af yderligere forsinkelser bør anvendelsesdatoen udskydes i overensstemmelse hermed."



Ændring		5

Forslag til forordning
Artikel 1 – stk. 1 – nr. -1 b (nyt)
Forordning (EU) 2023/1115
Artikel 3 – indledning
	

	Gældende ordlyd
	Ændringsforslag

	
	(-1b)	Artikel 3, indledningen, affattes således:

	Relevante råvarer og relevante produkter må ikke bringes i omsætning eller gøres tilgængelige på markedet eller eksporteres, medmindre alle følgende betingelser er opfyldt:
	"1. 	Relevante råvarer og relevante produkter fra lande eller dele heraf, der udgør en lav, standard eller høj risiko i overensstemmelse med artikel 29, må ikke bringes i omsætning eller gøres tilgængelige på markedet eller eksporteres, medmindre alle følgende betingelser er opfyldt:"



Ændring		6

Forslag til forordning
Artikel 1 – stk. 1 – nr. -1 c (nyt)
Forordning (EU) 2023/1115
Artikel 3 – stk. 1 a (nyt)
	

	Kommissionens forslag
	Ændringsforslag

	
	(-1c)	I artikel 3 tilføjes følgende stykke:

	
	"1a. 	Relevante råvarer og relevante produkter fra lande eller dele heraf, som ikke udgør nogen risiko i overensstemmelse med artikel 29, må ikke bringes i omsætning eller gøres tilgængelige på markedet eller eksporteres, medmindre alle følgende betingelser er opfyldt:

	
	a) 	de er blevet produceret i overensstemmelse med den relevante lovgivning i produktionslandet, og

	
	b) 	de opfylder dokumentationskravene i artikel 5, stk. 1a."



Ændring		7

Forslag til forordning
Artikel 1 – stk. 1 – nr. -1 d (nyt)
Forordning (EU) 2023/1115
Artikel 4 – stk. 10 a (nyt)
	

	Kommissionens forslag
	Ændringsforslag

	
	(-1d)	I artikel 4 tilføjes følgende stykke:

	
	"10a. 	Uanset denne artikels stk. 1-10 er operatører, der bringer relevante råvarer og relevante produkter produceret i lande eller dele heraf, som ikke udgør nogen risiko i overensstemmelse med artikel 29, i omsætning eller gør dem tilgængelige på markedet eller eksporterer dem, kun forpligtet til at opfylde dokumentationskravene i artikel 5, stk. 1a. Operatører skal for så vidt angår relevante produkter og dele af relevante produkter, der er produceret i lande eller dele heraf, som ikke udgør nogen risiko i overensstemmelse med artikel 29, udføre due diligence i overensstemmelse med nærværende artikels stk. 1."

Ændring		9
Forslag til forordning
Artikel 1 – stk. 1 – nr. -1 e (nyt
Forordning (EU) 2023/1115
Artikel 5 – stk. 1 a (nyt)
	

	Kommissionens forslag
	Ændringsforslag

	
	(-1e)	I artikel 5 tilføjes følgende stykke:

	
	"1a. 	Operatører, der bringer relevante råvarer og relevante produkter, der er produceret i lande eller dele heraf, som ikke udgør nogen risiko i overensstemmelse med artikel 29, i omsætning eller gør dem tilgængelige på markedet eller eksporterer dem, skal opfylde dokumentationskravene ved efter anmodning at stille følgende dokumenter til rådighed for de kompetente myndigheder:

	
	a) 	de relevante produkters handelsnavn og type

	
	b)	 mængden af de relevante produkter

	
	c) 	produktionslandet og, hvis det er relevant, dele heraf

	
	d) 	navn, postadresse og e-mailadresse på enhver virksomhed eller person, som de har fået leveret de relevante produkter fra

	
	e) 	navn, postadresse og e-mailadresse på enhver operatør eller forhandler, som de relevante produkter er leveret til

	
	f) 	tilstrækkeligt afgørende og verificerbare oplysninger om, at de relevante produkter er skovrydningsfrie

	
	g) 	tilstrækkeligt afgørende og verificerbare oplysninger om, at de relevante råvarer er blevet produceret i overensstemmelse med den relevante lovgivning i produktionslandet."



Ændring		10

Forslag til forordning
Artikel 1 – stk. 1 – nr. -1 f (nyt)
Forordning (EU) 2023/1115
Artikel 16 – stk. 10 a (nyt)
	

	Kommissionens forslag
	Ændringsforslag

	
	-1f)	I artikel 16 tilføjes følgende stykke:

	
	"10a.	Hver medlemsstat sikrer, at de årlige tilsyn, som dens kompetente myndigheder foretager i henhold til denne artikels stk. 1, omfatter mindst 0,1 % af de operatører, der bringer relevante produkter i omsætning eller tilgængeliggør relevante produkter på markedet eller eksporterer relevante produkter, som indeholder eller er blevet fremstillet af relevante råvarer, der er produceret i et land eller dele heraf, som er klassificeret som et land, der ikke udgør nogen risiko, jf. artikel 29.



Ændring		11

Forslag til forordning
Artikel 1 – stk. 1 – nr. -1 g (nyt)
Forordning (EU) 2023/1115
Artikel 29 – stk. 1
	

	Gældende ordlyd
	Ændringsforslag

	
	-1g)	Artikel 29, stk. 1, affattes således:

	1.	Ved denne forordning indføres der et tredelt system til vurdering af lande eller dele heraf. Med henblik herpå klassificeres medlemsstater og tredjelande eller dele heraf i en af følgende risikokategorier:
	"1.	Ved denne forordning indføres der et firestrenget system til vurdering af lande eller dele heraf. Med henblik herpå klassificeres medlemsstater og tredjelande eller dele heraf i en af følgende risikokategorier:

	a)	"højrisikolande": lande eller dele heraf, for hvilke den i stk. 3 omhandlede vurdering fører til konstatering af en høj risiko for produktion i de pågældende lande eller dele heraf af relevante råvarer, for hvilke de relevante produkter ikke er i overensstemmelse med artikel 3, litra a)
	a)	"højrisikolande": lande eller dele heraf, for hvilke den i stk. 3 omhandlede vurdering fører til konstatering af en høj risiko for produktion i de pågældende lande eller dele heraf af relevante råvarer, for hvilke de relevante produkter ikke er i overensstemmelse med artikel 3, litra a)

	b)	"lavrisikolande": lande eller dele heraf, for hvilke den i stk. 3 omhandlede vurdering konkluderer, at der er tilstrækkelig sikkerhed for, at tilfælde af produktion i de pågældende lande eller dele heraf af relevante råvarer, for hvilke de relevante produkter ikke er i overensstemmelse med artikel 3, litra a), er usædvanlige
	b)	"lavrisikolande": lande eller dele heraf, for hvilke den i stk. 3 omhandlede vurdering konkluderer, at der er tilstrækkelig sikkerhed for, at tilfælde af produktion i de pågældende lande eller dele heraf af relevante råvarer, for hvilke de relevante produkter ikke er i overensstemmelse med artikel 3, litra a), er usædvanlige 

	c)	"standardrisikolande": lande eller dele heraf, der ikke falder ind under enten kategorien "højrisiko" eller kategorien "lavrisiko".
	c)	"standardrisikolande": lande eller dele heraf, der ikke falder ind under enten kategorien "højrisiko", "lavrisiko" eller kategorien "ingen risiko".

	
	ca)	"Ingenrisikolande": lande eller dele heraf, der opfylder følgende vurderingskriterier: 

	
	i)	udviklingen i skovarealer er forblevet stabil eller er steget sammenlignet med 1990

	
	ii)	Parisaftalen og de internationale konventioner om menneskerettigheder og om forebyggelse af skovrydning er blevet undertegnet af disse lande og dele heraf

	
	iii)	bestemmelserne om forebyggelse af skovrydning og skovbevarelse på nationalt plan gennemføres og håndhæves nøje i fuld gennemsigtighed og overvåges."

